སྟག་གི་མཆེ་བ་ནས་འཛིན་ཕོད་ཞིང་འབྲོང་གི་རྭ་རྩེ་ནས་འཇུས་མྱོང་བའི་བཙན་པོ་རྣམས་ཀྱི་སྐབས་སུ་བོད་རྒྱལ་ཁབ་ཆེན་པོས་ས་ཆེན་དབང་དུ་བསྡུས་ནས་རྒྱ་ལ་དགྲ་རུ་བཟུང་ནས་སྲིད་པའི་ཁྱོན་འདིར་ངར་སྐད་དང་སོ་སྒྲ་དུས་གཅིག་ལ་སྒྲོགས་པའི་སྐབས་སུ་ནག་པོ་དགྱ་ལ་མགོ་སྒུར་ན་ཝ་མོའི་ཞྭ་མོ་གཡོགས་ལ་ཁྱིམ་མི་ཡོངས་ལ་ཐལ་བ་དང་མཆིལ་མ་འཕེན་ཞིང་།དགྲ་བོ་མགོ་སྐེ་བྲེག་ན་དཔའ་དར་འཐེན།སྟག་དང་གཟིགས་སོགས་ཀྱི་གྱོན་པའི་གཟེངས་བསྟོད་སྟེར།དེ་ལྟར་ངར་ཤུགས་བསྩལ་བའི་ནུས་སྟོབས་ཀྱིས་གསུམ་གཅིག་དབང་དུ་བསྡུས་པའི་བཙན་པོ་དག་གི་གཟི་ཤུགས་དམར་པོ་དགྱ་ཡིས་འགོག་མ་ཐུབ་པར་བདེན་པའི་ལོ་རྒྱུས་དེ་ཉིད་གོ་ལ་ཧྲིལ་བོའི་ཡང་རྩེ་ན་འཕགས་བཞིན་པ་གདོང་དམར་བ་དག་གིས་བརྗེད་ཡོད་མི་སྲིད།